**Upravni odjel za poslove**

**Županijske skupštine**

KLASA: 024-03/22-01/10

URBROJ: 2140-05-22-1

Krapina, 4. studeni 2022.

Na temelju članka 11. Zakona o pravu na pristup informacijama („Narodne novine“, broj 25/13., 85/15. i 69/22.), Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) upućuje se

**JAVNI POZIV**

**za savjetovanje sa zainteresiranom javnošću**

u postupku donošenja Odluke o izmjenama Odluke o ustrojstvu i djelokrugu upravnih tijela Krapinsko – zagorske županije

Odlukom o ustrojstvu i djelokrugu upravnih tijela Krapinsko – zagorske županije (Službeni glasnik Krapinsko- zagorske županije“, broj 52/19. i 38/22., dalje u tekstu: Odluka o ustrojstvu) uređuje se ustrojstvo i djelokrug upravnih tijela Krapinsko – zagorske županije te druga pitanja značajna za njihov rad.

Prijedlogom Odluke o izmjenama Odluke o ustrojstvu predlaže se spajanje Upravnog odjela za opću upravu i imovinsko – pravne poslove i Upravnog odjela za opće i zajedničke poslove u jedan upravni odjel naziva Upravni za opću upravu, imovinsko - pravne i zajedničke poslove, i spajanje Upravnog odjela za poslove Županijske skupštine i Ureda župana u Upravni odjel za poslove župana i Županijske skupštine. Slijedom navedenog, broj upravnih tijela u Županiji smanjen je s ukupno 11 na ukupno 9 upravnih tijela.

Sukladno odredbama članka 11. Zakona o pravu na pristup informacijama („Narodne novine“, broj 25/13., 85/15. i 69/22.) i odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) poziva se zainteresirana javnost da svojim prijedlozima i sugestijama pridonese kvaliteti donošenja Odluke o izmjenama Odluke o ustrojstvu i djelokrugu upravnih tijela Krapinsko – zagorske županije.

Svi u roku pristigli prijedlozi razmotrit će se i, oni prihvaćeni, ugraditi u konačni prijedlog nacrta općeg akta koji će se uputiti Županijskoj skupštini na donošenje. Svoje prijedloge možete u pisanom obliku poslati na adresu: Krapinsko-zagorska županija, Upravni odjel za poslove Županijske skupštine, Magistratska 1, Krapina, te na e-mail adresu: ljiljana.malogorski@kzz.hr zaključno s danom 27. studeni 2022. godine.

 **PROČELNICA**

 **Ljiljana Malogorski**